Sárkányok STE Vác házirendje

1. **A HÁZIREND HATÁLYA**
* Jelen Házirend a Dunai Sárkányok STE Vác Szervezeti és Működési Szabályzatának melléklete, amely az Egyesület alapításától /2005/ kialakult szokás rendjét írásban is rögzíti.
* A Házirend szabályozza az Egyesület
* Vízre szálló helyének, Vác, Liszt Ferenc sétány (Matrózbárka)
* Vízre szálló hely öltözőjének Vác Liszt Ferenc sétány 17.
* Sporttelepének Vác, Kálvin János u. 2.
* programjain: edzéseken, versenyeken, túrákon, és egyéb rendezvényeken való részvételt.
* A házirendet, a vízitelepet,vízitelep öltözőjét, sporttelepet használó, a programokon résztvevő minden személy köteles betartani!
* A jelen Házirend 2014. november 14-től visszavonásig érvényes.
* A Házirend elfogadására, módosítására az Egyesület Elnöksége jogosult.
* A házirend betartatása az egyesület edzőinek, gyakorlott sportolóinak a feladata, megszegése esetén, első fokon az adott sportoló edzője, súlyosabb esetben a Fegyelmi Bizottság feladata az adott ügyben eljárni.
1. A Matrózbárka vízreszállóhely (ponton) HASZNÁLATÁNAK SZABÁLYAI
	1. A vízreszállóhely általános rendje:
* A Matrózbárka étterem, kikötő rendeltetése elsődlegesen a vendégfogadás, kikötő motorcsónakok, hajók fogadása, tárolása. A jelenlegi tulajdonos a szokásjog alapján a sárkányhajók tárolását és a vízre szállást engedélyezte, támogatja. Jelenleg ezért bérleti díjat nem vár el, de bizonyos nem anyagi jellegű segítséget, és a kulturált viselkedést igen. Áradáskor a felgyűlt hordalék eltávolítását, a kötelek feszítését, a stégek, a partszakasz karbantartását részben az egyesület tagjai kötelesek társadalmi munkában elvégezni, cserébe a jó vízre szállási lehetőségért, és a hajók tárolásáért. A hajók csak Szabó Miklós felelős vezető tudtával vihetők vízre illetve használhatók. Telefonszáma: 06 30 316 44 66 A nagykorú, hajómozgatásban és vízi közlekedésben gyakorlott felnőtt versenyzők edzés időn kívül is használhatják az outrigger hajókat, A hajókban keletkezett kárt a károkozó köteles jelenteni, és az eszköz javításának költségét kifizetni. Ezen ügymenetben a Ptk. idevonatkozó szabályai érvényesek. A vízre szállás időpontját és a visszaérkezést az erre a célra rendszeresített túranaplóban rögzíteni kell! A 18 év alatti, vagy gyakorlatlan evezősök kizárólag edzés időben, és mentőmellényben szállhatnak vízre edzői felügyelettel. Az edzés előtti időszakban fokozottan ügyelni kell arra hogy a Matrózbárka vendégkörének mozgását ne zavarjuk. (ne álljuk el a bejáratot, a hajóhídon ne zavarjuk a közlekedést) Külön figyelemmel kell lenni a járdán, és a kerékpár úton haladókra. A nem egyesületi tulajdonban lévő eszközök használatához a tulajdonos írásbeli engedélye szükséges. A pontonon a tagok csak edzésidőben a beszállás, és a kiszállás idején tartózkodhatnak, kivéve ha munkavégzés céljából más utasítást kapnak, vagy ha fogyasztó vendégek az étteremben. A tagok által észlelt be- és kiszállás során észlelt baleset veszélyes helyzetről a felelős személyt értesíteni kell. Akinek a baleset veszély megszüntetéséről - ha ez lehetséges - azonnal gondoskodnia kell.. Elhúzódó javítás esetén a problémás területet jól láthatóan jelezni kell, és el kell keríteni. Az önkéntes társadalmi munkára felkérést az egyesület mindenkori elnöke bocsájt ki a közös egyesületi levelező programon keresztül, szükség szerint. A pontonon tartózkodó tagtársak kötelesek betartani a vonatkozó baleset- és tűzvédelmi szabályokat, tartózkodni attól, hogy magatartásukkal az ott folyó tevékenységet a szállást foglaló, fogyasztó vendégek pihenését, nyugalmát megzavarják. A hajókat az edzés végén a kormányos által kijelölt két sportoló takarítja el, lehetőleg forgó rendszerben.
* Hajó használat:
* Mivel a sárkányhajók céges tulajdonban vannak és az egyesület igen kedvező feltételekkel bérli, ezért a bérbeadók elvárják, hogy az egyesület tagjai odafigyeléssel, maximális gondossággal kezeljék az eszközt. A hajó mozgatásánál - mivel a vízen tárolással a napi emelgetéstől az egyesület tagjai meg vannak kímélve - köteles minden tag egyenlő arányban kivenni a részét. A kormányosok társadalmi munkában és nem önszántukból állnak a kormányállásban, ezért a vízen bekövetkezett balesetekért a hajó legénysége egyetemlegesen felel. A kormányos utasításait mindenkinek kötelező betartani. A kormányos köteles mindent megtenni a havária (vízi baleset) elkerülésére. A kormányállásban álló sportolónak előzetes eligazítást, külön balesetvédelmi oktatást kell tartani. Vészhelyzet elhárítási forgatókönyvet, a vízi közlekedés alapszabályait ismernie kell. Ezen ismereteit aláírásával igazolja. A kormányosok szabályzatát az SZMSZ melléklete tartalmazza.
* Vízre szállóhely öltözőjének használata:
* A bérlemény fenntartását a Dunai Sárkányok STE Vác, és a DSHV Kft közösen finanszírozza. A bérleményben található eszközök jelentős része a DSHV kft. tulajdona. Az egyesületi tagok a kft. felszerelését kezdetektől fogva térítésmentesen használják, és ezt az üzleti vállalkozás szponzorációként kezeli. A tagok kötelesek ezen eszközöket (mentőmellények, lapátok) a legnagyobb gondosság elve mentén használni, és az estleges elvesztés vagy rongálás esetén a kárt a Ptk. Idevonatkozó szabályai szerint megfizetni. Az egy évnél régebben tagdíjat fizető tagtársak öltözőszekrény használatára jogosultak az evezős idényben. Az öltözőhöz három kulcs tartozik, egy a felelős vezetőnél, egy pótkulcs a versenyzők közül megbízott személynél, egy pedig a szabadidős sportolók vezetőjénél. Az öltözőt az edzések előtt 15 perccel nyitjuk, és az edzések után 15 perccel zárjuk. Egyéb időszakban a felelős vezető engedélyezheti az ott tartózkodást. Mivel a bérlemény felett magánlakás van, ezért a sporttársaknak ügyelniük kell arra hogy viselkedésükkel az ott lakókat ne zavarják. Az öltözőben tartózkodáskor ügyelni kell a takarékosságra, tisztaságra, és a gondos használatra. Az öltözőben hagyott értéktárgyakért az egyesület felelősséget nem vállal. A helység rendben tartása önkéntes társadalmi munkában történik.

* Sporttelep, székhely használatának szabályai:
* A Kálvin u. 2. alatti ingatlanban (továbbiakban „Kakas”) jelenleg felújítás és építkezés folyik ezért 18 év alatti versenyzők felügyelet nélkül az ingatlan területén nem tartózkodhatnak! A vizes blokkok tavaszra készülnek el. Az ingatlant két bérlő fogja használni. A Bernáth Kálmán Református Kereskedelmi és Vendéglátó Ipari Szakképző Iskola és a Dunai Sárkányok STE Vác. Mivel a készülő öltözőket sportolóink is használhatják a jövőben, ezért az együttműködési szerződés megkötése után ezen helységek használatának szabályozása a későbbikben kerül kidolgozásra.
* Mivel jelenleg az egyesület gondnoki állást nem tud megfinanszírozni, ezért a rendért minden tagtársnak tennie kell. Jelenleg a késő őszi, téli, és kora tavaszi időszakban használjuk a „Kakast”. Nyitva tartása hétköznap 16:00-tól, 20:00-ig. Hétvégén előzetesen egyeztetve, igény szerint. Nagykorú sportolók egyénileg is használhatják a létesítményt. A tanmedencét előzetes beosztás szerint korlátozott létszámú sportoló használhatja. A tanmedence területén a váltócipő használata kötelező. A tanmedence térben 8 fő tartózkodhat egyszerre. A tanmedence kondi részében 4-6 fő dolgozhat. Különösen figyelni kell a szűk területen sportolóknak egymásra, és mindent meg kell tenni a balesetek elkerülésére. A sportolók kötelesek az edzés végén rendet tenni maguk után. A súlyzókat, eszközöket elpakolni, a lapátokat helyre tenni, a beülőket vízteleníteni, edző ruházatukat kiteríteni, elrakni. A „Kakas” takarítása önkéntes társadalmi munkában történik. A téli fűtésrend kialakítása függ az időjárástól, hőmérséklettől.
* A telepen tartózkodók kötelesek betartani a vonatkozó baleset- és tűzvédelmi előírásokat, valamint tartózkodni attól, hogy magatartásukkal az ott folyó edzést vagy a pihenők nyugalmát megzavarják.
* A vendégek és a felnőtt klubtagok a telepi sporttevékenységben saját felelősségükre vesznek részt.
* A vízitelepet 18 évnél fiatalabbak csak edzői vagy szülői felügyelettel használhatják!
* A telep területén hagyott értéktárgyakért a klub felelősséget nem vállal.
* Mindenki köteles a telep területét, helyiségeit, sporteszközeit és felszereléseit rendeltetésszerűen használni, állagát megóvni, tisztaságára vigyázni, a villanyt, a vizet, és a gázt takarékosan használni!
* A sporteszközökben a telep felszerelésében használat közben bekövetkezett rongálást, illetve hibát a sportolók illetve a vendégek az edzőknek kötelesek haladéktalanul bejelenteni. A felróható okból előálló (a szándékosan okozott vagy gondatlanságból fakadó) kárt a klubtag az alapszabály rendelkezései, a vendégek a Ptk. Általános felelősségi szabályai szerint kötelesek megtéríteni.
* Kulcsot csak a nagykorú gyakorlott evezős, valamint a saját hajóval rendelkező tagok, továbbá a bérlők kaphatnak; azokat másolni, vagy másnak átadni tilos!
* A telep elhagyásakor, ha más már nem tartózkodik ott: a nem használt berendezéseket ki kell kapcsolni, az ajtókat, kapukat kulcsra kell zárni (futás illetve vízreszállás esetén is).
* A vízitelepre autóval csak külön engedéllyel, szállítási célból szabad behajtani.
* Kerékpárok, motorkerékpárok csak a kijelölt helyen tárolhatók.
* Tüzet, csak az arra kijelölt helyen és időben szabad gyújtani!
* A vízitelep területén és annak 5 méteres körzetében TILOS a dohányzás!
* A telep területén (a hivatalos rendezvények kivételével) a szeszesital fogyasztása tilos.
* Kutya a vízitelepre csak eseti jelleggel hozható, gazdájának felelőssége, és felügyelete mellett, ha az mások nyugalmát nem zavarja.
	1. Az egyes helyiségek használatára vonatkozó szabályok
		1. Öltözők, zuhanyzók
* Az éves tagdíjat fizető, vagy a tagsági díjat legalább egy éve folyamatosan fizető tagok egy szekrény folyamatos használatára jogosultak, amelyet lezárva tarthatnak, amennyiben a megfelelő számú üres szekrény rendelkezésre áll. A kiválasztott szekrény számát az edzőnek meg kell adni.
* Az edzéseket kisebb gyakorisággal látogató sportolók az edzés idejére biztosít az egyesület lakattal illetve kulccsal zárható szekrényt. (Javasolt saját lakat használata.) A szekrények zárásához az Egyesülettől kapott lakatot illetve kulcsot az edzés végén az edzőiben le kell adni.
* Az öltözőben hagyott, illetve a szekrényben tárolt holmikért az egyesület felelősséget nem vállal!
* Az elnökség felnyittatja azon szekrényeket, amelyek használójáról nincs tudomása, illetve egyszeri figyelmeztetés után azon tagok szekrényét, aki a tagdíjat nem fizeti folyamatosan. (Az így felnyitott szekrényekben tárolt holmikat, az egyesület legfeljebb egy hónapig tárolja.)
* A szekrényajtók külső oldalán tilos képeket, feliratokat elhelyezni.
* Higiéniai okokból vizes, izzadt edzésfelszerelés sem a szekrényben, sem az öltözőben nem tartható, a szárító köteleken csak törölközők helyezhetők el. Az egyéb kiterített ruhák, valamint a padokon hagyott holmik, takarításkor az öltözőben levő gyűjtő ládába kerülnek, amelyet 2 hetente kiüríttet az elnökség.
* Az öltözői rend fenntartása és a takarítás megkönnyítése érdekében az edzőcipőket és papucsokat a szekrényben, vagy a padok erre kialakított részén kell tárolni.
* Mindenki köteles az öltöző és zuhanyzó, WC tisztaságára ügyelni, a zuhanyozás befejeztével a csapokat elzárni, távozáskor a villanyt lekapcsolni.
	+ 1. Edzőtermek (súlyzóterem, tanmedence)
* Az edzőtermeket az egyesület tagjai, és vendégei a meghatározott edzésrendnek megfelelő időszakokban és módon használatjak.
* Másik csoport részére fenntartott időszakban az edzőterem használata csak az adott edző külön engedélyével lehetséges.
* Az edzésrendben lefoglalt időszakokon kívül, a megfelelő gyakorlattal rendelkező felnőtt tagok, saját felelősségükre használhatják e helyiségeket.
* Az edzőtermek használata csak az ott végezhető gyakorlatok ismeretében, a balesetvédelmi előírások betartásával szabad.
* A gyakorlatok végzése közben a teremben tartózkodók kötelesek egymást segíteni, egymás testi épségére vigyázni.
* Edzés közben zene lejátszó eszköz, vagy rádió használata megfelelő (másokat nem zavaró) hangerővel engedélyezett.
* Az edzés befejezésével mindenki köteles az eszközöket a helyére tenni, maga után rendet hagyni, az általános tisztaság, rend megtartására ügyelni. (Az edzés befejeztével mindenki köteles az általa használt eszközöket letisztítani és a helyére tenni.)
	+ 1. **Edzői iroda**
* Az edzői iroda az adminisztratív feladatok ellátására, a pénzügyi be-, és kifizetések lebonyolítására, valamint az iratok tárolására szolgál. A tagok, vendégek az edzői-irodában csak az ügyintézésük idejéig tartózkodhatnak, az adminisztrációt végző dolgozó(k) jelenlétében.
	+ 1. **Hajótárolók**
* A hajók, és a lapátok helyét csak az adott hajótároló rendjéért felelős edző engedélyével lehet megváltoztatni.
* A telepen saját tulajdonú sporteszközöket tárolni, csak az elnökség engedélyével szabad, amennyiben van szabad tároló hely. Magántulajdonban levő lapátok, hajók tárolása esetén a tulajdonos kötelessége a sporteszközön feltüntetni, hogy az magántulajdon, valamint biztosítani annak „őrzését”, lezárását. Az egyesület biztosítása csak az elemi károk egy részére vonatkozik, betöréses lopásra, rongálódásra az eszközök nincsenek biztosítva, így az eszközök ellopása, megrongálódása esetére az egyesület nem vállal felelősséget!
	+ 1. **Hajójavító műhely**
* A műhelyből szerszámot, gépet, anyagot illetve egyéb eszközöket kivinni csak engedéllyel szabad.
* Az ott tartózkodók kötelesek a baleset- és a tűzvédelmi előírásokat maradéktalanul betartani.
	+ 1. **Egyéb helységek (díszterem, teakonyha, kabinok)**
* A vízitelep egyéb helyiségei az elnökség által kiadott használati engedély vagy bérleti szerződés alapján vehetők igénybe, az abban megfogalmazott feltételek betartása (és az esetleges költségek megtérítése) mellett.
	1. **Bérlők, vendégek**
* A bérlők, vendégek a telep használatára az egyesülettel megkötött szerződés (megállapodás) feltételeinek megtartásával jogosultak. Így a megegyezés szerinti időpontokban igénybe vehetik a számukra kijelölt helyiségeket, sporteszközöket, felszereléseket, a zuhanyzót, öltözőt.
* Azok a vendégek, akikre a klubbal megkötött szerződések (megállapodások) hatálya nem terjed ki, azok egyszeri alkalmi díj, vagy havidíj ellenében jogosultak a létesítményt használni.
* Minden vendég csak a számára kijelölt helyiségeket, sporteszközöket, felszereléseket használhatja.
* A telep látogatására illetve az eszközhasználatra való jogosultságokat az elnök, az edzők és az elnökségi tagok ellenőrizhetik. A nem evezős vendégek a stégeket és azok lejáróit nem látogathatják.
1. **SPORTOLÓK MINŐSÍTÉSE, TEVÉKENYSÉGEK**
	1. **Sportolók minősítése**
* A sportolók minősítését edzői javaslatra (sárkányhajós, valamint kajak, és kenu szakágakban), az adott sportban való gyakorlottság, és a vizsgák teljesítménye alapján az elnökség hagyja jóvá. A sportoló indokolt esetben, vagy fegyelmi vétség esetén visszaminősíthető.
* **Kezdő sárkányhajós az, aki** a szükséges minimális elméleti, gyakorlati, és balesetvédelmi oktatáson részt vett (hogyan kell mozgatnia hajót, hogyan kell a hajóba beszállni, mi a teendő borulás esetén stb.).
* **Haladó sárkányhajós az, aki:** legalább 500 kilométert már leevezett, valamint sikeres minimumvizsgát tett (sárkányhajós alapismeretek, vízi közlekedési szabályok ismerete + gyakorlat (hajómozgatás, alapvető manőverek)
* **Gyakorlott sárkányhajós az, aki:** legalább már 2 éve rendszeresen evez, minimum 2000 km-t leevezett, sikeres evezős-vizsgát tett (Nagy-Dunára vonatkozó helyi vízismeret, hajó beállítása, oktatási gyakorlat)
* **Sárkányhajós edző (oktató, túravezető) az, aki:** az egyesülettel az edzői feladatok ellátására vonatkozó munka, vagy egyéb szerződéssel rendelkezik.
	1. Vezetett edzéseken való részvétel
* A sportolók koruknak, gyakorlottságuknak, és edzettségi állapotuknak megfelelő, az edzők által meghatározott csoportban, a kijelölt időszakokban vehetnek részt vezetett edzéseken.
* Az aktuális edzésrendet az edzők az egyesület hirdető tábláin teszik közzé.
* Vezetett edzések alkalmával a sportolók kötelesek az edző utasításait maradéktalanul betartani!
* **A vezetett edzések ideje alatt, egyesületi hajókban** csak az edző tudtával és engedélyével és az általa kijelölt időben lehet vízre szállni.
	1. Önálló sporttevékenység
* **Önállóan** (edzői felügyelet nélkül) **csak** az egyesület nagykorú tagjai, saját felelősségükre, **a vezetett edzések idején kívül** sportolhatnak: használhatják, a konditermet, a tanmedencét, valamint a balesetvédelmi szabályokat fokozottan betartva a outriggereket is.
* **Önállóan** (edzői felügyelet nélkül) **csak** az egyesület nagykorú, gyakorlott sárkányhajós tagjai, saját felelősségükre, **a vezetett edzések idején kívül** mehetnek vízre, egyedül, illetve más gyakorlott, vagy haladó sportolókkal.
* Saját tulajdonú sporteszközzel, nagykorú személyek írásos nyilatkozatuk esetében, saját felelősségükre a minősítésüktől függetlenül is vízreszállhatnak.
	1. Teendők a vízre szállás előtt
* Csapathajó esetén az egység kapitányát ki kell jelölni! Ez minden esetben a legnagyobb gyakorlattal rendelkező sportoló kell, hogy legyen, illetve ha ez nem dönthető el egyértelműen, akkor közülük a vezérevezős, vagy a kormányos lehet.
* A hajót, lapátot át kell vizsgálni, s amennyiben azon sérülés található, azt nem szabad használni, valamint a hibanaplóba a sérülést be kell jegyezni, és az edzőt értesíteni kell!
* A Hajónaplót a hajó kapitányának pontosan ki kell töltenie!
* A vízre szálló egységnek a telepen tartózkodók szükség esetén segítsenek a hajók mozgatásában és a vízre szállásban!
	1. Vízen való közlekedés
* A Hajózási Szabályzatban szereplő előírásokat minden vízen közlekedőnek maradéktalanul be kell tartania!
* Amennyiben edző kíséri a hajót, abban az esetben az edző utasításait kell követnie az evezősöknek, illetve a kormányosnak! Amennyiben nincs jelen edző, abban az esetben a csapat kapitánya irányítja az egységet, szükség esetén utasítást adhat a kormányosnak, illetve a többi evezősnek.
* A Nagy-Dunán az Egyesület által közzétett közlekedési rendet is betartva, a zátonyokat, hajókat, sarkantyúkat, kikötőket kellő távolságban elkerülve kell evezni.
* Borulás esetén amennyiben a hajóba nem sikerül visszaülni, abban az esetben a hajóba kapaszkodva, (lehetőség szerint a lapátokkal együtt) kell a partra kiúszni.
* Sötétedés után a vízen tartózkodni életveszélyes és tilos!
	1. **Teendők a kikötés után**
* A hajó légszekrényein levő szellőzőnyílásokat a tárolás idejére szabaddá kell tenni, a légszekrényekbe esetleg bekerülő vizet ki kell csurgatni, vagy szivaccsal fel kell itatni.
* Használat után a hajót - szükség esetén – tiszta vízzel le kell öblíteni, vagy megfelelő mosószeres vízzel lemosni, majd minden esetben kívül-belül tiszta ronggyal szárazra kell törölni.
* Ellenőrizni kell a hajót és a lapátot, hogy nincs-e rajta sérülés!
* A Hajónaplót a hajókapitányának pontosan ki kell töltenie!
* A hajókból alkatrészt kivenni, vagy a hajót - versenyek és túrák kivételével - máshol tárolni tilos.
* A vízen tárolásnál a hajó kapitánya felel a le- és visszakötésnél a megfelelő rögzítésért, a nem megfelelő lekötésből származó sérülésekért az adott csapat egyetemlegesen felel.
	1. **Teendők a hajó, lapát sérülése (illetve egyéb kár) esetén**
* Sérült hajót TILOS használni!
* A hajónapló megjegyzés rovatába a sérülés tényét be kell jegyezni.
* Haladéktalanul jelenteni kell az edzőnek (személyesen, telefonon, SMS-ben, vagy e-mail-en).
* Az edző köteles az esetet ismertetni a vezetőséggel.
* A hibanaplóba részletesen le kell írni a sérülést, és annak módját.
* A hajóra kell erősíteni egy „Sérült, nem használható!” feliratot.
* A felróható károkozást a Kártérítési szabályzat és a Ptk. rendelkezései alapján meg kell téríteni.
1. **KÜLSŐ HELYSZÍNEN ZAJLÓ EGYESÜLETI PROGRAMOK**
* Az egyesület tagjainak az edzők, túravezetők, sportvezetők, illetve az egyesület vezetőinek utasításait be kell tartaniuk, valamint az adott esemény szabályait (sárkányhajós versenyek esetében a MSSZ, MKKSZ versenyszabályzatát), valamint az eseménynek helyet adó intézmények házirendjét is kötelesek betartani.
* A programokhoz kapcsolódó hajószállításban, és egyéb feladatok ellátásában minden résztvevőnek aktívan részt kell vennie!
* Magánhajók szállításáról a tulajdonosnak kell gondoskodnia. Amennyiben az egyesületi hajószállítón marad hely, abban az esetben a magánhajó szállítható vele, de a szállításból adódó esetleges károkért az egyesület nem vállal felelősséget! A magánhajók le-, és felszereléséről, valamint a megfelelő rögzítéséről a tulajdonosnak kell gondoskodnia.
* Versenyeken kötelező az egyesület hivatalos mezének viselése, eredményhirdetésnél egyesületi vonulós pólóban való megjelenés.
* Egyéb egyesületi programokon, egyesületi mezben, vagy az Egyesület logójával ellátott (pl. jelvény is lehet) ruházatban kell megjelenni!
* Egyesületi programokon kulturáltan, sportszerűen, a fair play íratlan szabályait is betartva, kell viselkedni!

Mellékletek:

1. Az Esztergom-Budapest Duna szakasz vízi közlekedési rendje
2. A minimumvizsga, és a sárkányhajós vizsga anyaga (Az evezős 1x1, stb.)
3. Edzők, valamint a gyakorlott evezősök névsora
4. Hajólista (kategóriájuk, tárolási rendjük, értük felelős edző, tulajdonosuk)
5. Kártérítési szabályzat
6. A vízitúra szálláshely házirendje
7. A családi napközik házi rendje